CELEX: 62019TN0177
Language: lt
Date: 2019-03-21 00:00:00
Title: Byla T-177/19: 2019 m. kovo 21 d. pareikštas ieškinys byloje Exxonmobil Petroleum & Chemical/ECHA

3.6.2019   
            
            
               LT
            
            
               Europos Sąjungos oficialusis leidinys
            
            
               C 187/80
            
         
      2019 m. kovo 21 d. pareikštas ieškinys byloje Exxonmobil Petroleum & Chemical/ECHA
      (Byla T-177/19)
      (2019/C 187/87)
      Proceso kalba: anglų
      
         Šalys
      
      
         Ieškovė: Exxonmobil Petroleum & Chemical BVBA (Antverpenas, Belgija), atstovaujama solisitoriaus M. Navin Jones ir advokatės A. Kołtunowska
      
         Atsakovė: Europos cheminių medžiagų agentūra
      
         Reikalavimai
      
      Ieškovė Bendrojo Teismo prašo:
      
                  —
               
               
                  pripažinti ieškinį priimtiną ir pagrįstą;
               
            
                  —
               
               
                  panaikinti ECHA Sprendimą Nr. ED/88/2018 dėl labai didelį susirūpinimą keliančių medžiagų įtraukimo į kandidatinį sąrašą, kaip galinčių būti įtrauktomis į XIV priedą, paskelbtą 2019 m. sausio 15 d., kiek jis susijęs su fenantrenu; ir
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi dviem pagrindais.
      
                  1.
               
               
                  Pirmasis ieškinio pagrindas: atsakovė padarė akivaizdžią vertinimo klaidą, vertindama fenantreno didelio patvarumo savybes, peržengė savo kompetencijos ribas ir pažeidė 2006 m. gruodžio 18 d. Europos Parlamento ir Tarybos reglamento (EB) Nr. 1907/2006 (1) 59 straipsnį, nes:
                  
                              —
                           
                           
                              rėmėsi 2009 m. Valstybių narių komiteto pagrindžiančiame dokumente pateiktomis išvadomis apie fenantreno, kaip aukštos temperatūros akmens anglių dervos pikio sudedamosios dalies, didelio patvarumo savybes, pati neįvertinusi turimos informacijos, ir taip perėmė tame dokumente padarytas vertinimo klaidas;
                           
                        
                              —
                           
                           
                              padarė išvadas dėl fenantreno didelio patvarumo savybių, kurių pateiktais įrodymais nebūtų galėjusi pagrįsti;
                           
                        
                              —
                           
                           
                              nesvarstė esamų įrodymų, kurie būtų paskatinę suabejoti dėl fenantreno atlikto vandens ir nuosėdų modeliavimo bandymais grįsto OECD 308 tyrimo patikimumu ir ypač dideliu atsargumu;
                           
                        
                              —
                           
                           
                              neatsižvelgė į informaciją, keliančią abejonių dėl naudoto skaičiavimo, siekiant pakoreguoti OECD 308 tyrimo rezultatus, kad būtų paaiškinta temperatūra;
                           
                        
                              —
                           
                           
                              neįvertino naujų įrodymų, susijusių su fenantreno patvarumu, kurie būtų pateikti per viešąsias konsultacijas, ir
                           
                        
                              —
                           
                           
                              nenagrinėjo visos informacijos, reikšmingas nustatant fenantreno didelio patvarumo savybių įrodymus, ypač kiek tai susiję su fenantreno fotoskilimu, tirpimu ir garavimu.
                           
                        
            
                  2.
               
               
                  Antrasis ieškinio pagrindas: priimdama ginčijamą aktą atsakovė pažeidė Sąjungos teisėje įtvirtintą proporcingumo principą.
               
            
         (1)  2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).